РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 4
от заседанието на Комисия ”Международна дейност” на ВСС,
проведено на 06.02.2013 г.

Днес, 06.02.2013 г. (сряда) от 13.00 часа, в зала 312 на Висшия съдебен съвет, ул. „Екзарх Йосиф” №12, ет. 3, се проведе заседание на комисия “Международна дейност” в състав:

ПРЕДСЕДАТЕЛ:     Соня Найденова
ЧЛЕНОВЕ:    	  Магдалена Лазарова
				  Мария Кузманова 
                		  Милка Итова 
			  Михаил Кожарев

На заседанието на комисията присъства: Христина Тодорова – директор на дирекция „Международна дейност” в Администрацията на Висшия съдебен съвет, Аделина Кандова – старши експерт – международна дейност в дирекция „Международна дейност” в Администрацията на Висшия съдебен съвет.

1. ОТНОСНО: Получени отговори от бенефициенти от съдебната система по ОПАК, в отговор на писмо изх. № 91-00-002/10.01.2013 г. относно срещаните трудности при изпълнението на проектите, изпратено от ВСС.

КОМИСИЯ „МЕЖДУНАРОДНА ДЕЙНОСТ”
РЕШИ:

1.1. ПРИЕМА за сведение предоставената информация.
1.2. ВЪЗЛАГА на дирекция „Международна дейност” съвместно с дирекция „Бюджет и финанси” да организира среща с г-жа Моника Димитрова-Бийчър, директор на УО на ОПАК и негови представители за обсъждане на идентифицираните от бенефициентите проблеми и дадени препоръки в периода 25-28 февруари 2013 г.

2. ОТНОСНО: Проект на програма за посещение по покана на Върховния съвет на съдии и прокурори в периода 5-9 май 2013 г. в гр. Анкара, гр. Истанбул, Турция.

КОМИСИЯ „МЕЖДУНАРОДНА ДЕЙНОСТ”
РЕШИ:

2.1. Да се продължи комуникацията с Върховния съвет на съдиите и прокурорите на Турция с цел уточняване на финансовите параметри на посещението и броя на представителите на ВСС, които ще посетят Турция.

3. ОТНОСНО: Писмо от Сотир Цацаров – главен прокурор на Република България относно предложение за определяне на Цветомир Йосифов, прокурор във ВКП и Георги Кузманов – прокурор в АП – Бургас, за лица за контакт на Европейската съдебна мрежа по наказателни дела /EJN/.
	Приложение: Писмо от Сотир Цацаров – главен прокурор на Република България, с Вх. № 11-03-060/31.01.2013 г.

КОМИСИЯ „МЕЖДУНАРОДНА ДЕЙНОСТ”
РЕШИ:

3.1. Предлага на ВСС на заседанието си на 14 февруари 2013 г. да одобри представените кандидатури за лица за контакт на Европейската съдебна мрежа по наказателни дела.

4. ОТНОСНО: Извлечение от протокол от заседанието на Групата на председателите на постоянните комисии на ВСС, проведено на 28.01.2013 г.

КОМИСИЯ „МЕЖДУНАРОДНА ДЕЙНОСТ”
РЕШИ:

4.1. ВЪЗЛАГА на дирекция „Международна дейност” да изготви проект на анализ във връзка с изпълнение на заложената в Графика Дейност 107 „Анализ сред срещите по апелативни райони на проблемите по хода на делата от особен обществен интерес и изпълнение на препоръките на ВСС от предишни анализи”.

5. ОТНОСНО: Заявление за достъп до обществена информация от Галина Гиргинова – журналист в интернет-изданието „Съдебни репортажи”, с Вх. № 45-10.003/28.01.2013 г.
	Приложение: Заявление за достъп до обществена информация от Галина Гиргинова – журналист в интернет-изданието „Съдебни репортажи” с Вх. № 45-10-003/28.01.2013 г.

КОМИСИЯ „МЕЖДУНАРОДНА ДЕЙНОСТ”
РЕШИ:

5.1. Да се направи запитване до Сотир Цацаров - главен прокурор на Република България и Ася Петрова – окръжен прокурор при ОП – Шумен, понастоящем зам.-главен прокурор във ВКП дали да се представи исканата информация на Галина Гиргинова – журналист в интернет-изданието „Съдебни репортажи”.

6.ОТНОСНО: Изготвена от дирекция „Международна дейност” на ВСС план-сметка във връзка с писмо от г-жа Ана Шкемби – ръководител на Правния и документационен сектор в отдел „Правни въпроси, документация и организация” относно официалното посещение на делегацията на Висшия съвет по правосъдие на Албания във Висшия съдебен съвет на Република България.

КОМИСИЯ „МЕЖДУНАРОДНА ДЕЙНОСТ”
РЕШИ:

6.1. ПРИЕМА за сведение изготвена от дирекция „Международна дейност” на ВСС план-сметка за предстоящо официално посещение на делегацията на Висшия съвет по правосъдие на Албания във Висшия съдебен съвет на Република България.

6.2. ИЗПРАЩА план-сметката на комисия „Бюджет и финанси”, за сведение и по компетентност.

7. ОТНОСНО: Проект на благодарствено писмо и покана до Националния съвет на съдебната власт в Полша да посетят Висшия съдебен съвет на Република България в удобно за тях време.
	Приложение: Проект на покана

КОМИСИЯ „МЕЖДУНАРОДНА ДЕЙНОСТ”
РЕШИ:

7.1. ДА СЕ ИЗПРАТЯТ персонални покани до представителите на съдебната власт в Полша, съгласно предложения списък.

8. ОТНОСНО: Писма от Иван Маринов, главен секретар при Администрацията на главния прокурор, във връзка с командироване в чужбина на представители на Прокуратурата на Република България.
	Приложение: Писма с Вх. № 11-03-057/31.01.2013 г.; 11-03-066/04.02.2013 г. от Иван Маринов – главен секретар при Администрацията на главния прокурор на Република България.

КОМИСИЯ „МЕЖДУНАРОДНА ДЕЙНОСТ”
РЕШИ:

8.1. ПРИЕМА за сведение писмата от Иван Маринов, главен секретар при Администрацията на главния прокурор, във връзка с командироване в чужбина на представители на Прокуратурата на Република България.

8.2. ВЪЗЛАГА на дирекция „Международна дейност” да актуализира информацията в таблицата за командированите в чужбина лица от органите на съдебната власт, изготвена в изпъление на решение по Протокол № 28/12.09.2012 г., във връзка с решение по протокол № 27/25.07.2012 г. на комисия „Международно правно сътрудничество” на ВСС.

9. ОТНОСНО: Писмо с Вх. № 03-00-005/05.02.2013 г. от г-н Томислав Дончев – министър по управление на средствата от Европейския съюз във връзка с включването на програма за добро управление към следващия програмен период 2014-2020 г., ръководена от министъра по управлението на средствата от Европейския съюз и определяне на представители /титуляр с право на глас и заместник с право на глас/, които да вземат участие в тематичната работна група за разработването на Оперативна програма „Добро управление” в срок до 8 февруари 2013 г.
	Приложение: Писмо с Вх. № 03-00-005/05.02.2013 г. от г-н Томислав Дончев – министър по управление на средствата от Европейския съюз във връзка с включването на програма за добро управление към следващия програмен период 2014-2020 г., ръководена от министъра по управлението на средствата от Европейския съюз.

КОМИСИЯ „МЕЖДУНАРОДНА ДЕЙНОСТ”
РЕШИ:

9.1. ОПРЕДЕЛЯ г-жа Соня Найденова – представляващ ВСС и председател на комисия „Международна дейност” и г-н Димитър Узунов – председател на комисия „Съдебна администрация” да вземат участие в тематичната работна група за разработването на Оперативна програма „Добро управление” в срок до 8 февруари 2013 г.

9.2. ИЗПРАЩА решението на комисия „Международна дейност” на комисии „Съдебна администрация” и „Бюджет и финанси”, за сведение.

10. ОТНОСНО: Информация относно официалното откриване на изпълнението на програмна област 31 на Норвежкия финансов механизъм 2009 – 2014 г.
	Приложение: Писмо с Вх. № 04-00-135/2011 от 06.02.2013 г. от Катя Христова – началник на кабинета на министъра на правосъдието и ръководител на програмния сектор.

КОМИСИЯ „МЕЖДУНАРОДНА ДЕЙНОСТ”
РЕШИ:

10.1. ПРЕДОСТАВЯ информацията относно официалното откриване на изпълнението на програмна област 31 на Норвежкия финансов механизъм 2009-2014 г. на Галина Карагьозова, в качеството й на проектен ръководител на предварително дефинирания проект на ВСС в рамките на Програма BG 14 „Изграждане на капацитет и сътрудничество в областта на съдебната власт”.

10.2. Да се предостави копие от писмото на екипа за управление за участие.

11. ОТНОСНО: Обсъждане на проект на програма и организационни въпроси, свързани с Общото събрание на Европейската мрежа на съдебните съвети в София 5-7 юни 2013 г. (версия 25/1/2013).

КОМИСИЯ „МЕЖДУНАРОДНА ДЕЙНОСТ”
РЕШИ:

11.1. Да се определи среща с проф. Божидар Димитров – директор на НИМ в периода 18-22 февруари 2013 г. относно програмата, свързана с Общото събрание на Европейската мрежа на съдебните съвети в София 5-7 юни 2013 г. (версия 25/1/2013).

12. ОТНОСНО: Становище на Националния институт на правосъдието относно повдигнати въпроси от УО на ОПАК, свързани с разясненията към методиката за определяне, изплащане и възстановяване на разходите за възнаграждения на служителите в администрацията на централните и териториалните органи на изпълнителната власт, администрацията на органите на местното самоуправление и администрацията на органите на съдебната власт за управление и изпълнение на проекти и за участие в оценка на проектни предложения по оперативните програми, съфинансирани от Структурните фондове и Кохезионния фонд на ЕС, приета с ПМС № 330/05.12.2012 г. за допълнение на ПМС № 62/2007 г.

КОМИСИЯ „МЕЖДУНАРОДНА ДЕЙНОСТ”
РЕШИ:

12.1. ПРИЕМА за сведение становището на Националния институт на правосъдието относно повдигнати въпроси от УО на ОПАК, свързани с разясненията към методиката за определяне, изплащане и възстановяване на разходите за възнаграждения на служителите в администрацията на централните и териториалните органи на изпълнителната власт, администрацията на органите на местното самоуправление и администрацията на органите на съдебната власт за управление и изпълнение на проекти и за участие в оценка на проектни предложения по оперативните програми, съфинансирани от Структурните фондове и Кохезионния фонд на ЕС, приета с ПМС № 330/05.12.2011 г. за допълнение на ПМС № 62/2007 г.

12.2. ИЗПРАЩА преписката, получена от Националния институт на правосъдието на комисия „Бюджет и финанси” и на комисия по Правни въпроси на ВСС за становище и по компетентност.

ДОПЪЛНИТЕЛНА ТОЧКА 1: Предоставяне на сравнителни таблици във връзка с проектно предложение на Висшия съдебен съвет с рег. № КБ12-24-1/12.12.2012 г., подадено по процедура за директно предоставяне на безвъзмездна финансова помощ по подприоритет 2.4. „Компетентна съдебна система и ефективно управление на човешките ресурси” на Оперативна програма „Административен капацитет” (ОПАК), бюджетна линия BG051PO002/12/2.4-10.
	Приложение: Писмо с Вх. № 04-14-070/2012 от 05.02.2013 г. от г-жа Моника Димитрова-Бийчър – директор и ръководител на УО на ОПАК във връзка с предоставяне на сравнителни таблици във връзка с проектно предложение на Висшия съдебен съвет с рег. № КБ12-24-1/12.12.2012 г., подадено по процедура за директно предоставяне на безвъзмездна финансова помощ по подприоритет 2.4. „Компетентна съдебна система и ефективно управление на човешките ресурси” на Оперативна програма „Административен капацитет” (ОПАК), бюджетна линия BG051PO002/12/2.4-10.

КОМИСИЯ „МЕЖДУНАРОДНА ДЕЙНОСТ”
РЕШИ:

1.1. ВЪЗЛАГА на дирекция „Международна дейност” на ВСС, съвместно с координатора по проекта да представи исканата информация относно предоставените сравнителни таблици във връзка с проектно предложение на Висшия съдебен съвет с рег. № КБ12-24-1/12.12.2012 г., подадено по процедура за директно предоставяне на безвъзмездна финансова помощ по подприоритет 2.4. „Компетентна съдебна система и ефективно управление на човешките ресурси” на Оперативна програма „Административен капацитет” (ОПАК), бюджетна линия BG051PO002/12/2.4-10.

ПРЕДСЕДАТЕЛ 
НА КОМИСИЯТА:    /П/
                   СОНЯ НАЙДЕНОВА